cyanic-selkie/wikianc huggingface dataset:
இலித்தியம் இருபீனைல்பாசுபைடு
வினைகள்
இருபீனைல்பாசுபைடு உப்புகளுடன் உலோக ஆலைடுகளை சேர்க்கும் போது தாண்டல் உலோக பாசுபிட்டோ அணைவுச் சேர்மங்கள் கிடைக்கின்றன.
கட்டமைப்பு
உப்புகளாக இவை கருதப்பட்டாலும் காரயிருபீனைல்பாசுபைடுகள் கரைசலில் அதிக அளவில் திரள்களாக உள்ளன. திண்மங்களாக இவை பல்லுருவக் கட்டமைப்புகளை ஏற்கின்றன.
மேற்கோள்கள்
பகுப்பு:இலித்தியம் சேர்மங்கள் பகுப்பு:கரிமலித்தியம் சேர்மங்கள் பகுப்பு:பீனைல் சேர்மங்கள் பகுப்பு:பாசுபீன்கள்
கண்ணோட்டம்
கண்ணோட்டம் என்பது ஒரு வகைப் பண்பு. இது கண் என்னும் சொல்லிலிருந்து பிறந்தது. இதனை இரக்கக்-குணம் என்றும் தாட்சண்யம் என்றும் கூறுவர். இத் தலைப்பில் திருக்குறளில் ஓர் அதிகாரம் உள்ளது. இதனை ஈர்ங்கண் எனவும் வழங்குவர். Ki
இணைப்பு
திருக்குறள் 571 முதல் 580
பகுப்பு:சொல்விளக்கம்
ரூப்நகர்
ரூப்நகர் (Rupnagar, ਰੂਪਨਗਰ), அல்லது ரோபார் (Ropar,Rupar) இந்திய பஞ்சாப் மாநிலத்தின் ரூப்நகர் மாவட்டத்தின்  தலைநகரமும் நகராட்சியும் ஆகும். ரோபார், மொகாலி மற்றும் சுற்றுப்புற மாவட்டங்களை இணைத்து புதியதாக ஐந்தாம் "கோட்டத் தலைமையிடமாக" இந்த நகரம் அறிவிக்கப்பட்டுள்ளது. 11ஆம் நூற்றாண்டில் ஆண்டுவந்த ரோகேசுவர் என்ற மன்னரின் மகனான ரூப்சென் பெயரில் இந்த நகர் உருவாக்கப்பட்டது. சிந்துவெளி நாகரிகக் காலத்தை சேர்ந்த பெரிய தொல்லியல் களங்களில் இதுவும் ஒன்றாகும்.
அமைவிடம்
ரூப்நகர் சண்டிகரிலிருந்து வடமேற்கில் கிட்டத்தட்ட 50 கிமீ தொலைவில் அமைந்துள்ளது. மிக அண்மையில் உள்ள வானூர்தி நிலையம் இதுவே ஆகும். இதன் எல்லைகளாக வடக்கில் இமாச்சலப் பிரதேசமும் மேற்கில் சாகித் பகத் சிங் நகர் மாவட்டமும் (முன்பு நவன்சகர் மாவட்டம் எனப்பட்டது) உள்ளன. cities in ரோபார் மாவட்டத்திலுள்ள பெரிய நகரங்களாக மொரிந்தா, குரளி, நங்கல், அனந்த்பூர் சாஹிப், சம்கவுர் சாகிப், அவேலி காலன் உள்ளன. முன்பு மொகாலி நகரம் ரோபார் மாவட்டத்தின் அங்கமாக இருந்தது; 2006இல் தான் தனி மாவட்டமாகப் பிரிந்தது. நங்கலில் உள்ள பக்ரா அணை அடுத்துள்ள இமாச்சலப் பிரதேசத்தினுடன் எல்லை கொண்டுள்ளது. குருத்வாரா அர்கோவிந்த்சர் சாகிப் உள்ள தாதி சிற்றூர் மாவட்டத்தில் உள்ள மிகவும் முக்கியமான இடமாகும்.
தொல்லியல் அருங்காட்சியகம்
ரோபார் நகரில் தொல்லியல் அருங்காட்சியகம் உள்ளது. இது 1998இல் பொதுமக்களுக்கு திறக்கப்பட்டது. இந்த அருங்காட்சியகத்தில் அரப்பா நாகரிகத்தின் முதல் அகழ்வுக்களமாக நகரத்தில் அகழ்ந்தெடுக்கப்பட்ட தொல்லியல் எச்சங்கள் காட்சிக்கு வைக்கப்பட்டுள்ளன.
வெளி இணைப்புகள்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும் பகுப்பு:ரூப்நகர் மாவட்டம்
பகுப்பு:சிந்துவெளி நாகரிகம் பகுப்பு:இந்தியத் தொல்லியற்களங்கள் பகுப்பு:பண்டைய நகரங்கள் பகுப்பு:சிந்துவெளி நாகரிகத்தின் தொல்லியல் களங்கள்
பஞ்சுத்தக்கை
பஞ்சுத் தக்கை  (tampon) உடலின் நீர்மங்களை உறிஞ்சிக் கொள்ள உடல் குழியொன்றில் அல்லது காயத்தில் நுழைக்கப்படும் உறிஞ்சுத் தன்மை கொண்ட, பொதுவாக பஞ்சு, ரேயான் அல்லது இவற்றின் கலவையாலான, தக்கையாகும். மிகப் பொதுவாக இது மாதவிடாய் காலத்தில் யோனியினுள் நுழைக்கப்பட்டு விடாய்க்கால நீர்மங்களை உறிஞ்சிக்கொள்ளப்  பயன்படுத்தப்படுகிறது. மூக்கிலிருந்து இரத்தக்கசிவு ஏற்படும்போதும் இது பயன்படுத்தப்படுகிறது. பல நாடுகளிலும் இதன் பயன்பாட்டை அரசுத் தரக்கட்டுப்பாட்டு மற்றும் மருத்துவ கட்டுப்பாட்டு வாரியங்கள் வரையறுக்கின்றன. இது ஆங்கிலத்தில் "டம்போன்" என்று பிரெஞ்சு வேர்ச்சொல்லில் இருந்து பயன்படுத்தப்படுகிறது.
வெளி இணைப்புகள்
பகுப்பு:பெண்கள் வாழ்நலம் பகுப்பு:இனப்பெருக்கம்
மகிபாலன்பட்டி ஊராட்சி
மகிபாலன்பட்டி ஊராட்சி (Mahipalanpatti Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2559 ஆகும். இவர்களில் பெண்கள் 1172 பேரும் ஆண்கள் 1387 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிருஷ்ணபிடாரன் (திரைப்படம்)
கிருஷ்ண பிடாரன் 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, சி. வி. வி. பந்துலு மற்றும் பலரும் நடித்திருந்தனர். வசனம், பாடல்கள் ஆகியவற்றை ஜி. சுந்தர பாகவதர் எழுதியிருந்தார்.
மேற்கோள்கள்
பகுப்பு:1942 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
கழுநீர்குளம் வெற்றிவேல் அய்யனார் ஊர்காவல் அய்யனார் கோயில்
கழுநீர்குளம் வெற்றிவேல் அய்யனார் ஊர்காவல் அய்யனார் கோயில் தமிழ்நாட்டில் திருநெல்வேலி மாவட்டம், கழுநீர்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெற்றிவேலி அய்யனார் ஊர்காவல் அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திமிரு
திமிரு 2006 ஆம் ஆண்டு வெளிவந்த தமிழ்த் திரைப்படமாகும். தருண் கோபியின் இயக்கத்தில் வெளிவந்த இத்திரைப்படத்தில் விஷால், ரீமா சென், சிரேயா ரெட்டி போன்ற பலர் நடித்துள்ளனர்.
கதை
மதுரையிலிருந்து சென்னையில் அமையப்பெற்றிருக்கும் கல்லூரியில் மருத்துவப் படிப்பை மேற்கொள்ள வரும் கணேஷ் (விஷால்) பல கும்பல்களால் தமிழ் நாட்டின் பல பகுதிகளிலும் வலை விரித்துத் தேடப்படுகின்றார்.பின்னர் கல்லூரியில் படிக்கும் சக மாணவனால் கொலை செய்யப்படவிருந்த சிறீமதியைக் (ரீமா சென்) காப்பாற்றுகின்றார்.பின்னர் கணேஷ் மீது காதல் கொள்ளும் சிறீமதி பல முயற்சிகளினால் பேருந்து நிலையத்தில் தெரிவிக்க முயலும் போது அங்கு வரும் கும்பல்களால் அவரின் காதல் தடைப்பட்டது.அங்கு வரும் கும்பல்கள் கணேஷால் மதுரையில் திருமணம் செய்ய மறுக்கப்பட்ட ஈஷ்வரியின் (சிரேயா ரெட்டி) காவலர்களாவர்.ஈஷ்வரியின் வற்புறுத்தலை பல முறை மறுத்த கணேஷ் ஈஷ்வரி தன்னைக் கொலை செய்ய வரும் போது திடீரென தள்ளிவிடும் பொழுது ஏற்படும் விபத்தில் மின்சாரத்தினால் தாக்கப்படும் ஈஷ்வரி பின் தனது அண்ணனிடம் தனக்கு கிடைக்காத கணேஷ் வேறொருவரையும் திருமணம் செய்யக் கூடாது எனவும் கூறிவிட்டு மரணிக்கின்றாள்.
வெளியிணைப்புகள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மதுரைக்களத் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:விஷால் நடித்த திரைப்படங்கள்
நையோபியம்(V) புளோரைடு
நையோபியம்(V) புளோரைடு (Niobium(V) fluoride) என்பது NbF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இத்திண்மம் [NbF5]4 என்ற நாற்படிகளால் ஆக்கப்பட்டுள்ளது. நிறமற்ற திண்மமான இச்சேர்மம் அரிதாகப் பயன்படுத்தப்படுகிறது.
தயாரிப்பு
நையோபியம் சேர்மம் ஏதாவதொன்றுடன் புளோரினைச் சேர்த்து சூடுபடுத்தி நையோபியம் பென்டாபுளோரைடத் தயாரிக்கிறார்கள்:
வினை
ஐதரசன் புளோரைடுடன் நையோபியம்(V) புளோரைடு வினைபுரிந்து H2NbF7 என்ற ஒரு மிகை அமிலத்தைக் கொடுக்கிறது.
தொடர்புடைய சேர்மங்கள்
ஐதரோபுளோரிக் அமிலத்தில் NbF5 சேர்மம் [[NbF7]2- மற்றும் [NbF5O]2- அயனிகளாக மாற்றப்படுகிறது. பொட்டாசியத்துடன் சேர்ந்த உப்புகளாக இந்த அயனிகள் மற்றும் தொடர்புடைய டாண்ட்டலம் புளோரைடுகளின் கரைதிறன், நையோபியம் மற்றும் டாண்ட்டலம் தனிமங்களைப் பிரிக்கும் மேரிக்னாக் செயல்முறைக்கு அடிப்படையாகும். புளோரைடின் மூலைப்பகிர்வு நாற்படி கட்டமைப்புக்கு மாறாக NbCl5 விளிம்பு பகிர்வு எண்முக முக்கோணக இருபடிக் கட்டமைப்பாக உருவாகிறது.
புற இணைப்புகள்
பகுப்பு:நையோபியம் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள்
தும்பலபட்டி ஊராட்சி
தும்பலபட்டி ஊராட்சி (Thumbalapatti Gram Panchayat), தமிழ்நாட்டின் திருப்பூர் மாவட்டத்தில் உள்ள உடுமலைப்பேட்டை வட்டாரத்தில் அமைந்துள்ளது. இந்த ஊராட்சி, மடத்துக்குளம் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1938 ஆகும். இவர்களில் பெண்கள் 927 பேரும் ஆண்கள் 1011 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கண் (இடப்பெயர்)
கண் என்னும் சொல் பின்னொட்டாக வருவதோடு மட்டுமன்றி, முதலில் நின்று இடம் ஒன்றை உணர்த்தும் சொல்லாகவும் வரும். இந்தத் திருக்குறள் கண் என்னும் சொல்லை இரண்டு வகையான ஆகுபெயர் பொருளில் கையாளுகிறது. கண்ணுக்கு எதிரே நின்றுகொண்டு இரக்கம் இல்லாமல் சொன்னாலும் சொல்லுக. ஆனால் கண்ணோட்டம் இல்லாமல் ஒருவனின் கண் எதிரே இல்லாத இடத்தில் அவனைப் பற்றிப் புறஞ்சொல் பேசக்கூடாது. இவ்வாறு கூறும்போது முதலில் நிற்பது கண்ணுக்குள் தெரியும் இடத்தை உணர்த்தும் ஆகுபெயர். இரண்டாவது கண் பார்வையால் உண்டாகும் இரக்கக் குணத்தை உணர்த்தும் ஆகுபெயர்.
அடிக்குறிப்பு
பகுப்பு:தமிழ் இலக்கணம்
பழவேற்காடு தர்மராஜா கோயில்
பழவேற்காடு தர்மராஜா கோயில் தமிழ்நாட்டில் திருவள்ளூர் மாவட்டம், பழவேற்காடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜா, திரௌபதியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் தீமிதித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பஜன்லால்
இளமை வாழ்வு
பஜன்லால் பாக்கித்தானிலுள்ள பஞ்சாபில் பகவல்பூர் மாவட்டத்தில் கோரண்வாலி சிற்றூரில் அக்டோபர் 6, 1930 அன்று பிஷ்னோய் சாதியில் பிறந்தார். தனது அரசியல் வாழ்வை ஆதம்பூர் கிராமப் பஞ்சாயத்தில் "பாஞ்ச்"(உறுப்பினர்) ஆக ஆனது மூலம் துவங்கினார். பின்னர் கிராம பஞ்சாயத்தின் சர்பாஞ்ச் (தலைவர்) ஆகப் பணியாற்றினார்.
இவருக்கு ஜசுமா தேவி என்ற மனைவியும் சந்தர் மோகன், குல்தீப் என இரு மகன்களும் உள்ளனர்.
அரசியல் வாழ்வு
செல்வாக்கு மிக்க ஜாட்கள் நிறைந்த அரியானா அரசியலில் ஜாட் அல்லாத தலைவராக பிற்படுத்தப்பட்ட வகுப்பினராகிய பஜன்லால் பல சாதனைகளை நிகழ்த்தினார். அரியானா மாநிலத்தின் முதலமைச்சராக முதல்முறை சூன் 28,1979 முதல் சூலை 5, 1985 வரையும் இரண்டாம் முறையாக சூலை 23, 1991 முதல் மே 11, 1996 வரையும் விளங்கினார். ராஜீவ் காந்தியின் அமைச்சரவையில் நடுவண் வேளாண் அமைச்சராகவும். சுற்றுச்சூழல், வனத்துறை அமைச்சராகவும் பணியாற்றி யுள்ளார். அனைத்துத் தரப்பினரும் விரும்பிய மக்கள்தலைவராக விளங்கினார்.
இருபத்து ஐந்து ஆண்டுகளுக்கும் மேலாக காங்கிரசின் அரியானா தலைவராக விளங்கிய பஜன் லாலின் ஆதிக்கம் 1996ஆம் ஆண்டு காங்கிரசு தழுவிய தோல்விக்குப் பிறகு சரியத் தொடங்கியது. 2005ஆம் ஆண்டு காங்கிரசு பெற்ற வெற்றியின்போது ஜாட் தலைவரான பூபேந்தர் சிங் ஹூடா முதலமைச்சர் பதவிக்குத் தேர்ந்தெடுக்கப்பட்டார். இதனை அடுத்து 2007ஆம் ஆண்டு தாம் காங்கிரசிலிருந்து விலகி தனிக்கட்சியை, அரியானா ஜாங்கிட் காங்கிரசு, துவக்குவதாக அறிவித்தார். இதற்கான தூண்டுதலாக அவரது மகன், குல்தீப் பிஷ்னோயை ஒழுக்க நடவடிக்கையாக காங்கிரசு கட்சிநீக்கம் செய்தது அமைந்தது. இவரது புதிய கட்சியில் சந்தர்மோகன், குல்தீப் என்ற இரு மகன்களும் இணைந்தனர்.
2009 மக்களவைத் தேர்தல்கள்
பஜன் லால் இசார் மக்களவைத் தொகுதியிலிருந்து மிகப் பெரும் வெற்றி பெற்றார். இந்திய தேசிய லோகதளக் கட்சியின் வேட்பாளர் சம்பத்சிங் தமது தோல்வியையடுத்து 32 ஆண்டுகள் பணியாற்றிய தமது கட்சியிலிருந்து விலகினார்.
இறப்பு
பஜன்லால் சூன் 3, 2011 அன்று மாரடைப்பு நோயால் காலமானார்.
மேற்கோள்கள்
பகுப்பு:இந்திய தேசிய காங்கிரசு அரசியல்வாதிகள் பகுப்பு:இந்திய அரசியல்வாதிகள் பகுப்பு:அரியானா முதலமைச்சர்கள் பகுப்பு:15வது மக்களவை உறுப்பினர்கள் பகுப்பு:அரியானா அரசியல்வாதிகள் பகுப்பு:1930 பிறப்புகள் பகுப்பு:2011 இறப்புகள் பகுப்பு:12வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
அறுபத்து நான்கு சிவவடிவங்கள்
அறுபத்து நான்கு சிவவடிவங்கள் என்பவை சைவர்களின் இறைவனான சிவபெருமானின் அறுபத்து நான்கு வடிவங்களாகும். இதனை சதுஷஷ்தி மூர்த்திகள் என்று சமசுகிருத மொழியில் அழைப்பர்.
64 வடிவங்கள்
அஷ்டாஷ்ட விக்கிரக லீலை எனும் கேசி முனிவரின் நூலில் சிவபெருமானின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்குச் சிவபெருமான் அருளியமையும் குறிப்பிடப்பட்டுள்ளன. ஈக்காடு இரத்தினவேலு முதலியாரின் சிவபராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.
சதாசிவ வடிவத்தின் ஈசானம், தத்புருடம், அகோரம், வாமதேவம், சத்யோசாதம் போன்ற ஐந்து முகங்களிலிருந்து, முகத்திற்கு ஐந்தாக இருபத்தியைந்து வடிவங்கள் தோன்றின. இவை மகேசுவர மூர்த்தங்கள் என்று அழைக்கப்படுகின்றன. இந்த மகேசுவர மூர்த்தங்களுடன் வேறு சில வடிவங்களும் இணைந்து அறுபத்து நான்கு வடிவங்களாக குறிப்பிடப்பட்டுள்ளன.
வகைப்பாடு
இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.
பிற சிவ வடிவங்கள்
64 சிவ வடிவங்கள் தவிர்த்து எண்ணற்ற சிவவடிவங்களை புராணங்கள் கூறுகின்றன. சைவ சமயக் கலைக் களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், ஏகதசருத்திரர், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.
ஆதாரம்
பகுப்பு:சிவ வடிவங்கள்
தேப்பெருமாநல்லூர் மகாமாரியம்மன் கோயில்
தேப்பெருமாநல்லூர் மகாமாரியம்மன் கோயில் தமிழ்நாட்டில் தஞ்சாவூர் மாவட்டம், தேப்பெருமாநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் மகாமாரியம்மன், மகாசுந்தரகாளியம்மன் சன்னதிகளும், விநாயகர், பாலமுருகன், பேச்சியாயி, உமாமகேஸ்வரன், கருப்பண்ணசாமி, குளத்து விநாயகர் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் தீமிதி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுரை வேளாசான்
மதுரை வேளாசான் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 305.
புலவர் பெயர் விளக்கம்
ஆசான் = நன்னடத்தையால் பாடம் புகட்டும் ஆசிரியன். வேளாசான் = வேள்வி செய்யும் ஆசான். வேள்வி = மக்களுக்குப் பயன்படும் உதவி. போர் நிற்பதற்கு உதவிய பாங்கு பாடலில் கூறப்பட்டுள்ளது. இந்த உதவி வேள்விதானே!
புறநானூறு நூலைத் தொகுத்தவர் பாடற்பொருளால் இவருக்குப் பெயர் சூட்டியுள்ளார்
பார்ப்பனின் கோலம்
வயலைக் கொடி போல வாடிய வயிற்றுப் பகுதியை உடையவன் அந்தப் பார்ப்பனன்.
அவன் உயவல் ஊர்தியான் (உந்தி உந்தி நடப்பதே அவன் ஊர்தி)
பார்ப்பனன் செயல்
இரவிலே வந்தான்.
ஒப்புதலுக்காகக் காத்திருக்காமல் கோட்டையை முற்றுகையிட்டிருக்கும் அரசனிடம் சென்றான்.
அந்த அரசனிடம் அவன் சொன்ன சொற்கள் சிலவே.
பார்ப்பன வாகை
விளைவு முற்றுகை விலக்கிக்கொள்ளப்பட்டது.
முற்றுகை விலக்கப்பட்ட நிகழ்வுகள்
மதில் மேல் சாத்தப்பட்டிருந்த ஏணி நீக்கப்பட்டது.
அகழியைக் கடக்கக் கிடத்தப்பட்டிருந்த சீப்பு விலக்கப்பட்டது
போரிடுவதற்காக யானைக்குப் பூட்டப்பட்ட மணி அவிழ்க்கப்பட்டது.
பகுப்பு:சங்கப் புலவர்கள்
லிதா
ஆமி கிறிஸ்டின் டுமாஸ் (/ பிறப்பு ஏப்ரல் 14, 1975), ஓர் அமெரிக்க முன்னாள் தொழில்முறை மல்யுத்த வீரர், விலங்கு நல ஆர்வலர் மற்றும் பாடகி ஆவார். இவர் 2000 முதல் 2006 வரை உலக மற்போர் மகிழ்கலை நிறுவனத்துடன் ஒப்பந்தம் செய்து அங்கு மல்யுத்தப் போட்டிகளில் ஈடுபட்டு வந்தார். பின்னர் நிறுவனத்துடன் பகுதிநேர தோற்றங்களை வெளிப்படுத்தினார். இவர் 2014 ஆம் ஆண்டில் உலக மற்போர் மகிழ்கலை நிறுவன ஹால் ஆஃப் ஃபேமில் சேர்க்கப்பட்டார். தனது மேடைப் பெயரான லிதா என்பதால் பரவலாக அறியப்படுகிரார்.
ஆரம்பத்தில் ஏஞ்சலிகா என்ற பெயரைப் பயன்படுத்தி, டுமாஸ் மெக்ஸிகோவில் தனது மல்யுத்த வாழ்க்கையை 1998 இல் கான்செஜோ முண்டியல் டி லுச்சா லிப்ரே (சி.எம்.எல்.எல்) உடன் தொடங்கினார், அதன்பிறகு 1999 ஆம் ஆண்டின் துவக்கத்தில் அமெரிக்க சுயாதீன மல்யுத்த போட்டிகளில் கலந்து கொண்டார்.பின்னர் 6 மாதங்கள் எக்ஸ்ட்ரீம் சாம்பியன்ஷிப் மல்யுத்தத்தில். டுமாஸ் நவம்பர் 1999 இல் உலக மல்யுத்த சம்மேளனத்துடன் (WWF, பின்னர் உலக மற்போர் மகிழ்கலை நிறுவனம்) கையெழுத்திட்டார், பிப்ரவரி 2000 இல் லிதா எனும் மேடைப்பெயரில் அறிமுகமானார். முதலில், இவர் எஸ்ஸா ரியோஸுடன் இணைந்து விளையாடினார். ஆனால் இவர் மாட் மற்றும் ஜெஃப் ஹார்டியுடன் இணைந்து விளையாடியதன் மூலம் பரவலாக கவனம் பெறத் துவங்கினார். மேலும் 2005-2006 ஆம் ஆண்டில் முக்கியமான மல்யுத்த வீரர்களில் ஒருவராகக் கருதப்பட்டார். இந்தக் கால கட்டத்தில் தான் எட்ஜ் எனும் மற்போர் வீரருக்கு மேலாளராக இருந்தார். உலக மற்போர் மகிழ்கலை நிறுவனத்தில் ஒட்டுமொத்தமாக நான்கு முறை உலக பெண்கள் வாகையாளர் பட்டத்தினை வென்றார்.
2006 இல் மல்யுத்தத்தில் இருந்து ஓய்வு பெற்ற பிறகு, இவர்தி லுகாகோர்ஸ் என்ற பங்க் ராக் இசைக்குழுவை உருவாக்கினார். இசைக்குழு செப்டம்பர் 11, 2007 அன்று அவர்களின் அறிமுகப் பாடலை வெளியிட்டது.
ஆரம்ப கால வாழ்க்கை
ஆமி டுமாஸ் புளோரிடாவின் ஃபோர்ட் லாடர்டேலில் கிறிஸ்டி மற்றும் மைக்கேல் டுமாஸுக்கு ஏப்ரல் 14, 1975 இல் பிறந்தார். இவர் தனது குழந்தைப் பருவத்திலும் இளமைப் பருவத்திலும் புளோரிடாவைச் சுற்றியுள்ள பல பள்ளிகளில் பயின்றார் மற்றும் பட்டப்படிப்புக்கு ஆறு மாதங்களுக்கு முன்பு அட்லாண்டாவுக்கு அருகிலுள்ள லாசிட்டர் உயர்நிலைப் பள்ளியில் உயர்நிலைப் பள்ளியைக் கல்வியினை நிறைவு செய்தார். இவர் ஜார்ஜியா ஸ்டேட் யுனிவர்சிட்டியில் பட்டப்படிப்பு தேர்ச்சி பெற்றார், ஆனால் 1993 ஆம் ஆண்டில் அது உயர்நிலைப் பள்ளி போன்றது என்று உணர்ந்ததால் விலகினார். பின்னர், வாஷிங்டன் டி.சி.யில், டுமாஸ் பல இசைக்குழுக்களில் கிதார் வாசித்தார், மற்றும் ஒரு இசைக்குழுவில்  பணியாற்றினார்.
எக்ஸ்ட்ரீம் சாம்பியன்ஷிப் மல்யுத்தம் (1999)
ஏப்ரல் 1999 இல், டுமாஸை எக்ஸ்ட்ரீம் சாம்பியன்ஷிப் மல்யுத்தத்தின் (ஈ.சி.டபிள்யூ) உரிமையாளரும் புக்கருமான பால் ஹேமான் அணுகினார். டுமாஸ் ஈ.சி.டபிள்யூவில் மிஸ் கான்ஜெனியலிட்டி, டேனி டோரிங்கின் திரைக் காதலி என்பதாக அறிமுகமானார். டுமாஸ் பின்னர் மீண்டும் ஏஞ்சலிகா என்ற பெயரைப் பயன்படுத்தி மல்யுத்தப்போட்டிகளில் விளையாடத் தொடங்கினார்.
தி பிரின்ஸ்
த பிரின்ஸ் ( Il Principe, De Principatibus ) என்பது 16 ஆம் நூற்றாண்டய அரசியல் ஆய்வு நூலாகும். இது இத்தாலிய இராசதந்திரியும் அரசியல் கோட்பாட்டாளருமான நிக்கோலோ மாக்கியவெல்லியால் எழுதப்பட்டது. இவரது கடிதத்திலிருந்து, 1513 ஆம் ஆண்டில் இதன் ஒரு பதிப்பு டி பிரின்சிபாட்டிபஸ் (Of Principalities). என்ற லத்தீன் பெயரில் விநியோகிக்கப்பட்டதாகத் தெரிகிறது. இருப்பினும், இதன் அச்சிடப்பட்ட பதிப்பு 1532 வரை வெளியிடப்படவில்லை. மச்சியாவெல்லி இறந்து ஐந்து ஆண்டுகளுக்குப் பிறகு, இது மெடிசி போப் கிளெமென்ட் VII இன் அனுமதியுடன் வெளியிடபட்டது. ஆனால் "உண்மையில் இதற்கு நீண்ட காலத்திற்கு முன்பே, த பிரின்ஸ் ஆக்கத்தின் கையெழுத்துப் பிரதி தோன்றியதிலிருந்து, இந்த எழுத்துக்கள் குறித்து சர்ச்சைகளை எழுந்தன".
இது ஒரு பாரம்பரிய படைப்பு என கருதப்பட்டாலும், குறிப்பாக இது புதுமையானது என்று பொதுவாக ஒப்புக்கொள்ளப்படுகிறது. காரணம் இது லத்தீன் மொழியில் அல்லாமல்  இத்தாலிய வடக்கு வட்டார மொழியில் எழுதப்பட்டது. இது டான்டேவின் தெய்வீக நகைச்சுவை மற்றும் மறுமலர்ச்சி இலக்கியத்தின் பிற படைப்புகள் வெளியானதிலிருந்து பிரபலமடைந்தது.
நூல்
நிக்கோலோ மாக்கியவெல்லி வேறு பல நூல்களை எழுதி இருந்தாலும் இவருக்குப் புகழையும், எதிர்மறை விமர்சனத்தையும் பெற்றுத்தந்த நூலாகவும் புகழ்வாய்ந்த நூலாக த பிரின்ஸ் உள்ளது.
இந்த ஆராய்ச்சி நூலில், இவர் குறிப்பாக முடியரசுகளைப் பற்றி ஆராய்கிறார். இந்த நூலின் தலைப்பே இது முடியரசை ஆதரித்து எழுதப்பட்ட நூல் என்பதைக் காட்டுகிறது. நூலில் இவர் தன் கருத்துக்களைத் தெள்ளத் தெளிவாக எடுத்துச் சொல்கிறான். அரசியல் அறிவியலைப் பற்றிப் புதுமையான சிந்தனைகளை முதன் முதலில் இவர் இந்த நூலில் தான் வெளிப்படுத்தியிருக்கிறார். இவருக்கு முன் இப்படிச் சிரித்தவர்கள் கிடையாது எனப்படுகிறது. எப்பாடுபட்டேனும் அரசியலில் வெற்றியை நிலைநாட்ட வேண்டும் என்ற எண்ணத்தைத் தான் இவர் இந்த நூலில் கூறியிருக்கிறார்.
ஓர் அரசு நிலை பெறுவதற்காகக் கையாளக் கூடிய வழிகள் எப்படிப்பட்டவையாயினும் அவை வரவேற்கக் கூடியனவே என்று இந்த நூலில் இவர் கூறுகிறார். அரசியல் வெற்றிக்காக, சூழ்ச்சியும், நேர்மையற்ற முறைகளையும் கொடுமைகளையும் - ஏன் கொலைகளையும் கூடச் செய்யலாம் என்று (நம் மகாபாரதத்து அரசியல் சகுனியைப் போல) சொல்லியுள்ளார்.
1559-ஆம் ஆண்டில் உரோமாபுரியில் தடை செய்யப்பட்ட பநைல்களின் பட்டியலில் இந்த நூலும் சேர்க்கப்பட்டது.
நூலின் தாக்கம்
தி பிரின்ஸ் நூலானது பல நாடுகளின் அரசியல்வாதிகளுக்குப் பலவகைகளில் பயன்பட்டிருக்கின்றது. இருபதாம் நூற்றாண்டில் பெரும்பாலான அரசியல்வாதிகளுக்கு மூலக்கருத்தைக் கொடுக்கும் கருவூலமாக மாக்கியவெல்லியின் சிந்தனையில் விளைந்த இந்த அரசியல் நூல்கள் பயன்பட்டிருக்கின்றது. இத்தாலியின் சர்வாதிகாரியாக விளங்கிய முசோலினி கல்லூரி மாணவராயிருக்கும்போது. டாக்டர் பட்டம் பெறுவதற்காகத் தான் எழுத வேண்டிய பொருளாராய்ச்சிக் கட்டுரைக்கு இந்த நூலையே தேர்ந்தெடுத்துக் கொண்டார். இட்லரின் படுக்கையறையில் அவர் படிப்பதற்காகப் பயன்படுத்திய நூல்களில் தி பிரின்ஸ் நூலானது முக்கியமானது. மாகிஸ் வேனர் என்ற பேராசிரியர் இந்த நூல்களுக்கும் தாம் எழுதியுள்ள முன்னுரையில், லெனினும், ஸ்டாலினும் கூட மாக்கியவெல்லியின் இந்த நூலைத் தஞ்சமடைந்திருக்கிறார்கள் என்று குறிப்பிட்டிருக்கிறார்.
குறிப்புகள்
பகுப்பு:1532 நூல்கள் பகுப்பு:நிக்கோலோ மாக்கியவெல்லியின் படைப்புகள்
கொலை அரங்கம் (புதினம்)
கொலை அரங்கம், சுஜாதாவால் குங்குமம் இதழில் எழுதப்பட்டுத் தொடர்கதையாக வெளிவந்தது. பின்னர் கிழக்குப் பதிப்பகம் மற்றும் விசா பப்ளிகேஷன்ஸால் புத்தகமாக வெளியிடப்பட்டது.
கதைக் கரு
பெரும்சொத்துக்கு வாரிசுகளான நால்வரில் இருவர் கொடூரமாகத் தாக்கப்பட்டு மருத்துவமனையில் இருக்கிறார்கள். மூன்றாவது வாரிசு படுகொலை செய்யப்படுகிறார். மருத்துவமனையில் இருக்கும் இருவரின் மீதும் தாக்குதல் முயற்சி நடைபெறுகிறது. கொலை முயற்சி செய்பவன் யார் என்பதை வக்கீல் கணேஷும், வசந்தும் இணைந்து துப்பறியும் கதை.
மேற்கோள்கள்
பகுப்பு:சுஜாதாவின் புதினங்கள் பகுப்பு:கிழக்குப் பதிப்பக நூல்கள்
மனமாளிகை
மனமாளிகை 1942 ஆம் ஆண்டு வெளிவந்த தமிழ்த் திரைப்படமாகும். டி. வி. சுவாமி இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாசராவ், எஸ். ஆர். சாந்தோ மற்றும் பலரும் நடித்துள்ளனர்.
பகுப்பு:1942 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மதுரை மருதங்கிழார் மகன் இளம்போத்தன்
மதுரை மருதங்கிழார் மகன் இளம்போத்தன் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 332.
பாடல் சொல்லும் செய்தி
தோழி தலைவனுக்குக் கேட்கும்படி தலைவியிடம் சொல்கிறாள்.
வாடைக்காற்று வீசிச் சில தூறல்கள் விழுந்து முடிந்த கடைசி நாளில் தலைவன் தலைவியுடன் உடனிருந்து அவளது பிரிவுத் துன்பத்தைப் போக்கிச் சில ஆறுதல் மொழிகளைச் சொல்லக்கூடாதா என்பது தோழி சொன்ன செய்தி.
ஆண்யானை நாறுயிர் மடப்பிடியைத் தழுவிக்கொண்டு செல்லும் குன்றம் கொண்ட மலைகிழவோன் இந்த அகப்பாடலின் தலைவன்.
பகுப்பு:சங்கப் புலவர்கள்
இந்திரா சௌந்தரராஜன்
இவர் தென்னிந்திய இந்துமத பாரம்பரியம் மற்றும் புராண இதிகாசங்களைக் கலந்து எழுதுவதில் வல்லவர். இவருடைய கதைகள் பொதுவாக அமானுட நிகழ்வு, தெய்வீக தலையீடு, மறுபிறவி, பேய்கள் போன்ற விஷயங்களை உள்ளடக்கியிருக்கும். இவர் கதைகள் தமிழ் நாட்டின் பல பகுதிகளில் வாழும் மக்கள் தெரிவித்த உண்மை நிகழ்வுகளின் அடிப்படையிலும் அமைந்துள்ளன. .
இவருடைய இரண்டு அல்லது மூன்று புதினங்களாவது ஒவ்வொரு மாதமும் கிரைம் ஸ்டோரி மற்றும் இன்றைய கிரைம் நியூஸ் போன்ற பதிப்பாளர்களால் வெளியிடப்படுகின்றன.
காற்றோடு ஒரு யுத்தம்
காற்றோடு ஒரு யுத்தம் என்பது இந்திரா சௌந்திரராஜன் எழுதிய தொன்மம் சார்ந்த நாவலாகும். இந்த நாவலில் நாட்டார் தெய்வமான கருப்புசாமிக்கு ஒரு வீட்டினை வேண்டுதலுக்காக ஒப்படைத்துவிட்டு, ஒரு ஐயர் குடும்பம் நகரத்தில் குடியேறுகிறது. மகளின் திருமணத் தேவைக்காக மீண்டும் ஊருக்கு வந்து அந்த வீட்டினை விற்க முற்படும் போது, அமானுஷ்ய சம்பவங்கள் நடக்கின்றன. இறுதியில் அந்த வீட்டினை அவ்வூர் மணியக்காரர் கடத்தல் பொருட்களை பதுக்கிவைக்க உபயோகப்படுத்துவதை அறிந்து கொள்கின்றனர். கடத்தல் கும்பலிடம் மாட்டிக்கொண்டவர்களை குதிரையின் மேல் வருகின்ற ஒருவர் கடத்தல் கும்பலை அழித்து, அவர்களைக் காப்பாற்றுகிறார். அது கருப்புசாமிதான் என நம்புகிறார்கள்.
எங்கே என் கண்ணன்
திருச்சிராப்பள்ளி மாவட்டம் குணசீலத்தில் வசிக்கின்ற சீனிவாசன் - ராஜன் தம்பதியினரிடம் ஒரு மரப்பாச்சி கிருஷ்ணன் பொம்மை இருக்கிறது. அந்த கிருஷ்ணனை முன்னூறு வருடங்களாக ஒருநாள் தவறாது பூசை செய்துவருகின்றனர். அவர்களது மகன் சம்பத்திற்கு சாரு என்ற பெண்ணுடன் திருமணமாகி வெளியூரில் வசிக்கிறார். தங்களுக்குப்பின்பு அந்த கிருஷ்ணரை தங்கள் வாரிசுகள் பூசை செய்ய வேண்டியிருக்கும். ஆனால் சம்பத் இதில் அக்கரையில்லாமல் இரு்பபதை கண்டு மனம் வெதும்புகிறார். சம்பத் சாரு தம்பதியினருக்கு திருமணமாகி பல வருடங்கள் ஆனாலும் குழந்தை பிற்ககாமல் இருக்கிறது. நாடி சோதிடத்தில் காசிக்கு சென்று நீராடி அங்குள்ள சாதுக்களுக்கு அன்னதானம் செய்தால் குழந்தைபிறக்கும் என்கிறார்கள். சம்பத்தும் சாருவும் அதைக்கண்டுகொள்ளமல் போக, வயதான சீனிவாசனும் ராஜமும் காசிக்கு செல்கின்றனர்.
சீனிவாசனின் நண்பர் கிருஷ்ணமூர்த்தி ஆடிட்டரிடம் வேலை செய்யும் கணேஷ் என்பவர் காசியில் வேலை விசயமாக தங்கியுள்ளார். அவரிடம் சீனிவாசன் தம்பதிகளை கவனித்துக்கொள்ள கிருஷ்ணமூர்த்தி கூறுகிறார். கணேஷின் தந்தை மனநலமில்லாமல் பல இடங்களில் சுற்றிக் கொண்டிருப்பவர். அவரை கணேஷ் கண்டுபிடிக்க பல முயற்சிகள் செய்தும் கைகூடாமல் இருக்கிறான். அவனுடையத் தாய் தன்னுடைய கணவனுக்காக ஒரு கோடிமுறை ராமஜெயம் எழுதிக் கொண்டுள்ளார். கணேசின் பெரிய தங்கை சரண்யாவிற்கு திருமணம் செய்து கொடுத்தும், கணவனின் குடிப்பழக்கம் மற்றும் கொடுமையால் தாய்வீட்டிற்கே திரும்பி வந்துவிட்டார். இரண்டாவது தங்கை சுஜாதாவிற்கு வலிப்பு நோய் இருக்கிறது. இத்தகைய துயரமான சூழலில் கணேஷ் பணியாற்றிக் கொண்டிருக்கிறான். அவனுக்கு கடவுளின் மீது நம்பிக்கை ஏற்படவில்லை.
கிருஷ்ணமூர்த்தி கூறியபடி சீனிவாசம் ராஜம் தம்பதிகளை வரவேற்று அவர்களுக்கு போதிய வசதிகளை செய்து தருகிறான். சீனிவாசன் போகுமிடமெல்லாம் தனது மரப்பாச்சி கிருஷ்ணனை ஓலைக்கூடையில் வைத்து எடுத்துச் சென்று நாள்தவறாமல் பூசை செய்கிறார். கூடையின் அழகில் மயங்கிய கணேஷ் அதேப்போல கூடையொன்றினை வாங்கி அதில் ஆப்பில் பழங்களை அடுக்கி வைக்கிறான். பிராத்தனைகளை முடித்து காசியிலிருந்து டெல்லிக்கு செல்கிறார்கள் சீனிவாசன் தம்பதியினர். போகிற அவசரத்தில் கணேஷின் ஆப்பில் கூடையை எடுத்துப் போய்விடுகின்றனர். அடுத்தநாள் கூடை மாறிவிட்டதை அறிந்த சீனிவாசனுக்கு மாரடைப்பு வருகிறது. அவர் மருத்துவமனையில் சிகிச்சை பெறுகிறார். காசிக்கு செய்தி சேகரிக்க வருகின்ற அனுராதா என்ற பெண்மணி கணேஷிடம் அறிமுகமாகி சீனிவாசன் தம்பதிகள் இருந்த இடத்திலேயே தங்குகிறாள். அவளால் மரப்பாச்சி கிருஷ்ணரை அனுக முடியவில்லை. மருத்துவமைனையிலிருந்து சீனிவாசனைக் காப்பாற்ற மரப்பாச்சி கிருஷ்ணுக்கு பூசை செய்வதே ஒரே வழி என மருத்துவரே கணேசிடம் தெரிவிக்கிறார். நாத்திகனாக கணேஷ் தன்னால் இயன்றளவு கிருஷ்ணருக்கு பூசை செய்கிறார்.
கணேசிற்கு உதவியாளராக வருகின்ற கண்ணன் என்பவர், கணேசின் அலுவல் பிரட்சனையை தீர்த்துவிட்டு, கணேசின் தந்தையைக் கண்டு பிடித்து அவர் சித்தபிரம்மையிலிருந்தும் விடுவிக்கிறார். அதன் பின்பு கணேசின் தந்தையை அவரது மனைவி சுஜாதாவிடம் ஒப்படைக்கிறார். அப்போது கணேசின் இளைய தங்கைக்கு ஏற்படும் வலிப்பினை நீக்குகிறார். மூத்த சகோதரி சரண்யாவும் தன்னுடைய கணவன் விபத்தில் அடிப்பட்டு கிடைப்பதாகவும், இவள் பெயரையே கூறிக்கொண்டு இருப்பதாகவும் கூறி கணவனை காண செல்கிறாள். குழந்தை பாக்கியம் இல்லாத சம்பத் சாரு தம்பதியினருக்கு குழந்தை பேரு கிடைக்கிறது. எல்லாவற்றையும் செய்யும் கண்ணன், கிருஷ்ணமூர்த்தி அனுப்பிய கண்ணன் அல்ல, உண்மையான திருமால் அவதாரம் என்பதை இறுதியில் அனைவரும் உணர்கிறார்கள்.
திக் திக் திக்
61 வது இந்திய சுதந்திரத்திற்காக இந்த நாவல் வெளியிடப்பட்டது. இந்த நாவலில் ஞானசேகரன் என்பவனும் அவன் கூட்டாளிகளும் தீவிரவாதிகள். கிராமத்து மக்களிடம் உள்ள முனியப்பசாமி பயத்தினை பயன்படுத்தி பனங்காடு எனுமிடத்தில் மறைந்துள்ளனர், அருகிலிருக்கும் கிராமத்திலிருந்து வரும் நபர்களை கொலை செய்து அவ்வாறு முனியப்ப சாமி செய்ததாக நாடகமாடுகிறார்கள்.
ஞானசேகரன் ஒரு பட்டாளத்தான் போல வேடமிட்டு அக்கிரமத்திலிருக்கும் பஞ்சாயத்து தலைவர் பெண்ணை பெண்கேட்டு வருகிறான். அதல் சம்மதம் தெரிவிக்கின்றனர் அனைவரும். முனியப்பசாமி இவ்வாறு மக்களை கொல்லாது, அது காவல் தெய்வம் என பூசாரி சொல்லிவிட மக்கள் நம்புகிறார்கள். அதனால் ஞானசேகரன் செட்டியாரின் பெண்ணை கெடுப்பதுபோல நடித்து அவள் கையில் போலி துப்பாக்கியை கொடுக்கிறான். அவள் தன் மானத்தினைக் காப்பாற்ற ஞானசேகரனையும் அவன் நண்பர்களையும் கொன்றுவிட போலிதுப்பாக்கியால் சுடுகிறாள். அதை பயன்படுத்தி தாங்கள் இறந்துவிட்டதாகவும், தாங்கள் ஆவியாக பனங்காட்டில் நடமாடுவதாகவும் ஊர் மக்களை நம்ப வைக்கிறார்கள்.
இருந்தாலும் ஞானசேகரனுக்கு ரஞ்சிதத்தின் மீதான மோகத்தால் அவளைக் கடத்தி செல்கின்றனர். நடந்த உண்மைகளை அறிந்த பெண் அங்கிருந்து தப்பிவந்து மக்களிடம் உண்மையை கூறிவிடுகிறார். அனைத்து தேசத்துரோகிகளும் மாட்டிக்கொள்கின்றார்கள்.
தமிழ்நாடு அரசு பரிசு
இவர் எழுதிய "என் பெயர் ரங்கநாயகி" எனும் நூல் தமிழ் வளர்ச்சித் துறையின் 1999 ஆம் ஆண்டுக்கான சிறந்த நூல்களில் புதினம் வகைப்பாட்டில் மூன்றாம் பரிசு பெற்றிருக்கிறது.
குடல்செருகல்
குடல்செருகல் (Intussusception) என்பது உடலின் உள்ளுறுப்பான குடலின் ஒரு பகுதி அதற்கு அருகிலுள்ள குடல் பகுதியுடன் மடிந்து இணையும் மருத்துவ நிலையை குறிக்கிறது. . பொதுவாக சிறுகுடலில் அதிகமாகவும் பெருங்குடலில் அரிதாகவும் இக்குறைபாடு தோன்றுகிறது. வந்து வந்து போகும் வயிற்று வலி, வாந்தி, வயிற்று வீக்கம், மலத்துடன் இரத்தம் கழிதல் போன்றவை இதற்கான அறிகுறிகளாகும். பெரும்பாலும் சிறு குடல் அடைப்பு இதனால் ஏற்படுகிறது. வயிற்றறையின் உட்சுவர் அழற்சி, குடலில் நுண்துளை போன்ற பிற சிக்கல்களும் இதனால் ஏற்படலாம்.
குழந்தைகளில் குடல்செருகல் குறைபாடு தோன்றுவதற்கான காரணம் பொதுவாக தெரியவில்லை; பெரியவர்களில் தோன்றுவதற்கு ஏதாவதொரு முன்னணி காரணம் சில நேரங்களில் அறியமுடிகிறது. . பல்வேறு நோய்த்தொற்றுகள், நீர்மத்திசு அழற்சி, குடலில் தசை விழுது போன்ற சிறு கட்டிகள் தோன்றுவது போன்றவை இந்நோயால் குழந்தைகளுக்கு ஏற்படும் ஆபத்துகளாகும்.. . கருப்பை உட்சவ்வு நீட்சி, குடல் ஒட்டிக்கொள்ளுதல், குடல் புற்று போன்ற ஆபத்துகள் பெரியவர்களிடத்தில் இந்நோயினால் உண்டாகலாம். மருத்துவப் படிமவியல் மூலம் பெரும்பாலும் இக்குறைபாடு கண்டறியப்படுகிறது. நோய் காண்பதற்கு குழந்தைகளிடத்தில் மீயொலி பரிசோதனையும் பெரியவர்களிடத்தில் சி. டி.அலகீடு எனப்படும் கணிப்பொறி பருவரைவு அலகீடு பரிசோதனையும் விரும்பப்படுகிறது. .
குடல்செருகல் என்பது அவசர மற்றும் விரைவான சிகிச்சை தேவைப்படும் ஒரு நோயாகும். . இச்சிகிச்சை வெற்றிகரமாக இல்லாவிட்டால் அறுவை சிகிச்சையுடன் கூடிய மலத்துவாரத்தின் வழியாக நீர் ஏற்றி குடல் கழுவும் எனிமா சிகிச்சை மூலம் குழந்தைகளுக்கு சிகிச்சை அளிக்கப்படுகிறது. டெக்சாமெத்தசோன் மருந்துகளை நோயாளிக்கு அளிப்பதன் மூலம் அபாயத்தை குறைப்பது மற்றொரு சிகிச்சை முறையாகும். பெரியவர்களுக்கு குடலின் ஒரு பகுதியை அறுவை சிகிச்சை மூலம் அகற்றும் சிகிச்சை பெரும்பாலும் தேவைப்படுகிறது. குடல்செருகல் நோய் பெரியவர்களை விட குழந்தைகளை அதிகம் பாதிக்கிறது. . அதிலும் குறிப்பாக பெண் குழந்தைகளை விட ஆண் குழந்தைகள் இதனால் அதிகம்  பாதிக்கப்படுகிறார்கள். . ஆறு முதல் பதினெட்டு மாதங்கள் வரை வயதுள்ள குழந்தைகள் இதனால் பெரிதும் பாதிக்கப்படுகின்றனர்.
அறிகுறிகள்
அவ்வப்போது வயிற்று வலி, குமட்டல், வாந்தி சில நேரங்களில் பித்தப்பையிலிருந்து வரும் பச்சை நிற வாந்தி, கால்கள் மார்பு பகுதிக்கு இழுக்கப்படுவது, இடைவிடாத மிதமானது முதல் கடுமையான தசைப்பிடிப்பு,  வயிற்று வலி ஆகியவை ஆரம்பகால அறிகுறிகளில் அடங்கும். குடல்செருகல் நோயின் அறிகுறியான வயிற்று வலி ஒரு குறுகியகால வலியாகும். குடல் பிரிவு இடைவிடாமல் சுருங்குவது நிறுத்தப்படுவதால் இவ்வயிற்று வலி தற்காலிகமாக போய்விடுகிறது. இரத்தம் மற்றும் சளியுடன் காணப்படும் மலப்போக்கு, உடல் சோம்பல் மற்றும் சோர்வு போன்றவை இந்நோய் பாதிப்பிற்கு பின்னரான பிற்கால அறிகுறிகளாகும். உடல் பரிசோதனையின் மூலம் அடிவயிற்றைத் தொட்டுப்பார்த்து கொத்திறைச்சி வடிவ தசை இருப்பதை அறிந்து குடல்செருகல் நோயை உணரமுடியும். . நோய் அறிகுறிகளை சொல்லமுடியாத குழந்தைகள் அழுவார்கள். வாய்மொழியாக சொல்லமுடியாத நிலையில் இருப்பவர்கள் முழங்கால்கள் மார்பு நோக்கி இழுக்கப்பட்டு வலிமிகுந்த சுவாசப் பிரச்சனையால் பாதிக்கப்படுவார்கள்.
காரணம்
குடல்செருகலுக்கான காரணங்கள் தெளிவாக நிறுவப்படவில்லை அல்லது புரிந்து கொள்ளப்படவில்லை. குழந்தைகளில் குடல்செருகல் நோய்க்கான காரணங்கள் 90% அறியப்படாத காரணத்தினால் எழுகின்றன. அவற்றில் நோய்த்தொற்றுகள், உடற்கூறியல் காரணிகள் போன்றவை அடங்கும்.
மேற்கோள்கள்
பகுப்பு:இரையகக் குடலியவியல் பகுப்பு:சமிபாட்டுத் தொகுதி நோய்கள்
வாடன் சம்பா (நெல்)
வாடன் சம்பா (Vadan Samba) பாரம்பரிய நெல் வகைகளில் இளம் குழந்தைக்கு முதல் உணவாக (இதன் அரிசிக் கஞ்சி) வழங்கப்படும் இது, மானாவாரி மற்றும் வறட்சியான பகுதிகளில் பரவலாகச் சாகுபடி செய்யப்படும் நெல் இரகமாகும். வறட்சியைத் தாங்கி, மழை பெய்யும்போது பயிர் வளர்ச்சி அடையும் தன்மை கொண்ட வாடன் சம்பா, சுமார் நான்கடி வரையிலும் வளரக்கூடிய நெல் வகையாகும். நூற்று நாற்பது நாள் வயதுடைய நீண்ட காலப் பயிரான இந்நெல் இரகம், மஞ்சள் மற்றும் பழுப்பு நிறத்துடன் கூடிய சன்ன இரக அரிசியைக் கொண்டது.
பராமரிப்பு
வாடன் சம்பா நெற்பயிருக்கு ஒருமுறை மூலிகை பூச்சி விரட்டியும், ஒருமுறை பஞ்சகவ்யமும் பயன்படுத்தினால் ஒரு ஏக்கருக்கு இருபத்து ஐந்து மூட்டைவரை மகசூல் கிடைக்ககூடிய இந்த இரகத்தின் விற்பனைக்கு நல்ல வரவேற்பு உண்டு. மேலும், இந்த இரகத்துக்கு இரசாயன உரங்களோ, பூச்சிக்கொல்லிகளோ தேவையில்லை என கருதப்படுகிறது. பூச்சி, மற்றும் நோய் எதிர்ப்புச் சக்தி நிறைந்துள்ள இந்நெல் இரகம், நெல் மணிகள் கொட்டும் தன்மை கொண்டவை என்பதால், பத்து நாட்களுக்கு முன்பாக அறுவடை செய்வது அவசியம் என்று கூறப்படுகிறது.
சன்ன இரகம்
இந்த நெல்லின் அரிசி சன்ன இரகமாகவும், சத்து மிகுந்த இரகமாகவும் இருப்பதால் உணவு மற்றும் பலகார வகைகளுக்கு ஏற்றதாக அதிகம் விரும்பப்படுகிறது. உணவுத் திருவிழாக்களில் பங்கேற்க வாடன் சம்பா அரிசியில் பலகாரம் செய்ய விரும்பும் பெண்கள் இருக்கிறார்கள் என்கின்றனர். மிகுந்த ருசியுடன் இருப்பதால் மக்களிடையே வாடன் சம்பா பெரும் வரவேற்பு பெற்றுள்ளது.
பருவகாலம்
மத்திய, மற்றும் 130 நாள் முதல், 140 நாள் வரையிலான நீண்டக்கால நெல் வகையைச்சார்ந்த வாடன் சம்பா, தமிழ்நாட்டின் அனைத்து மாவட்டங்களிலும், சம்பா பட்டம் எனப்படும் ஆகத்து, மற்றும் செப்டம்பர் மாதங்களில் சாகுபடி செய்ய ஏற்ற நெல் இரகமாகும்.
மருத்துவக் குணம்
அதீதமான மருத்துவக் குணமும் கொண்ட வாடன் சம்பா, மஞ்சள் காமாலை போன்ற நோய்களுக்கு மூலிகை வைத்தியம் எடுத்துக்கொள்பவர்கள் பத்தியம் (உணவு கட்டுப்பாடு) இருக்க வேண்டும். மேலும், பேதிக்கு மருந்து சாப்பிடுபவர்களுக்கும் வாடன் சம்பா அரிசிக் கஞ்சி வைத்துக் கொடுக்கும் பழக்கம் கிராமப் பகுதிகளில் இன்றும் இருந்துவது குறிப்பிடத்தக்க ஒன்றாகும். குழந்தைகளுக்கு முதன்முதலில் சோறு ஊட்டும்போது இந்த அரிசியைத் தேர்ந்தெடுக்கிறார்கள். அதற்குக் காரணம் விரைவில் சீரணம் ஆவதும், நோய் எதிர்ப்புச் சக்தி மிகுந்ததுமான இந்த நெல் இரகம், குழந்தைகளின் வளர்ச்சி மற்றும் ஆரோக்கியத்துக்கும் சிறந்ததாக இருக்கும் என்பது தெரியவருகிறது.ref name="thehin"/>
புற இணைப்புகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
கோவை - 51 (நெல்)
கோ - 51 (CO 51) எனப்படும் இந்த நெல் வகை, ஆர் ஆர் - 272 - 1745 மற்றும் ஏ டி டீ - 43 (ADT 43 / RR 272 – 1745 ) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU), 2013 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
மார்டி கிறாஸ்
மார்டி கிறாஸ் (Mardi Gras) எனப்படுவது திருநீற்றுப் புதனுக்கு முந்திய நாள் ஒரு கேளிக்கைப் பண்டிகை ஆகும். இந்த பிரான்சியச் சொல்லை ஆங்கிலத்தில் மொழி பெயர்த்தால் "பட் டியூஸ்டே" (Fat Tuesday) என ஆகும். அதாவது "பருத்த செவ்வாய்". இத்திருவிழா "மூன்று அரசர்கள் தினம்" அன்று ஆரம்பித்து திருநீற்றுப் புதனுக்கு முந்தைய தினம் முடிவடையும். இத்திருவிழாவை உண்ணா நோன்பு ஆரம்பிப்பதற்கு முன் அறுசுவை உணவு அருந்தி கொண்டாடுகின்றனர். இத்திருவிழாவில் தாங்கள் செய்த பாவங்கள் குறித்து பாவ மன்னிப்பு கேட்டும் பிரார்த்தனை செய்கின்றனர். இத்திருவிழாவில் கொண்டாட்டங்களைத் தவிர முக்கியமானவையாக கருதப்படுபவை; உண்ணா நோன்பு, மதம் சார்ந்த பழக்கவழக்கங்கள் மற்றும் செய்த தவறுகள் குறித்து வருந்துதல் என்பனவாகும்.
மரபுகள்
இத்திருவிழாவின் முக்கிய மரபுகளாக முகமூடி அணிதல், வேடமிடுதல், சமுதாய மரபுகளை மாற்றி அமைத்தல், ஆடுதல், விளையாட்டுப் போட்டிகள், ஊர்வலங்கள் போன்றவையாகும். உண்மையில், கிறித்தவ மரபான பாவ மன்னிப்பு நாள் போல வெறும் ஒரு நாள் பண்டிகையாக இருந்த இவ்விழாவை ஐரோப்பிய மக்கள் அது இடம் பெறும் எல்லா நாட்களையும் மார்டி கிறாஸ் பண்டிகையை கொண்டாட ஆரம்பித்துவிட்டனர். சில அமெரிக்க நாடுகளில், இதை "மார்டி கிறாஸ் தினம்" என்று அழைக்கின்றனர். இது ஒவ்வொரு இடத்திலும் ஒவ்வொரு விதமாகக் கொண்டாடப்படுகின்றது. சிலர் மூன்று அரசர்கள் தினத்தில் ஆரம்பித்து 'பன்னிரண்டாவது இரவு' வரை கொண்டாடுகின்றனர். சிலர் திருநீற்றுப் புதனுக்கு முந்தைய மூன்று நாட்களில் மட்டும் கொண்டாடுகின்றனர்.
பெல்ஜியம்
பெல்ஜியத்திலிள்ள "பின்ச்செ" எனும் ஊரில் 'மார்டி கிறாஸ்' பண்டிகை ஆண்டின் மிக முக்கிய நாளாகும். இந்நாளை 'பின்ச்செ திருவிழாவின்' சிகரம் என்றும் கூறலாம். சுமார் 1000 ஜில்லர்கள் (வேடமணிந்த ஆண்கள்) காலை 4 மணி முதல் சூரிய மறைவு வரையில் நடனம் ஆடிக்கொண்டிருப்பார்கள். நாள் முழுவதும் பாரம்பரிய பாடல்கள் ஒலித்துக் கொண்டிருக்கும். 2003 இல் பின்ச்செ திருவிழா யுனெஸ்கோ "மனித நேயம் ஓரல் மற்றும் அருவ பாரம்பரியத்தை பற்றிய மிக அருமையான படைப்பு" என்று அழைக்கப் பெற்றது.
பிரேசில்
பிரேசிலிய விடுமுறைகளில் நடைபெறும் திருவிழாகளில் இத்திருவிழாவே மிகவும் முக்கியமானதாகும். இந்தத் திருவிழா பிரேசிலின் 70% சுற்றுப் பயணிகளைக் கவர்ந்து ஈர்க்கின்றது. ஒவ்வொரு பிரேசிலிய நகரத்திலும் ஒவ்வொரு முறையைக் கடைப்பிடித்தாலும், எல்லா நகரங்களிலும் பாரம்பரிய சாம்பா நடனம் ஆடப்படுகின்றது. பிரேசிலிலும் உலகத்திலும் மிகப் பெரிய பண்டிகையாகக் கொண்டாடப்படுவது ரியோ டி ஜெனேரியோவில் கொண்டாடப்படும் மார்டி கிறாஸ் பண்டிகையாகும். சுமார் 2 மில்லியன் மக்கள் கூட்டம் கூட்டமாக வந்து இப்பண்டிகையில் கலந்து கொள்வர். சல்வடோர் நகரத்திலும் மிகப் பெரிய திருவிழா கொண்டாட்டம் நடைபெறும்.
ஜெர்மனி
ஜெர்மனியில் நடக்கும் 'மார்டி கிறாஸ்' பண்டிகையை "கார்னெவல்", "பாஸ்ட் நாச்ட்" என்று இடத்திற்கு தகுந்தாற் போன்று பலவாறு அழைக்கின்றனர். ஆனால் அப் பெயர்கள் எல்லாம் ஒரே பண்டிகையைத் தான் குறிக்கின்றன. இது திருநீற்றுப் புதனுக்கு முன்னால் வரும் திங்கட்கிழமையன்று இடம் பெறுகின்றது.
உசாத்துணை
பகுப்பு:சிறப்பு நாட்கள் பகுப்பு:பெப்ரவரி சிறப்பு நாட்கள்
விக்னேஷ் சிவன்
விக்னேஷ் சிவன் (Vignesh Shivan) ஓர் இந்தியத் திரைப்பட இயக்குனர், நடிகர், மற்றும் திரைப்படப் பாடலாசிரியர் ஆவார். அதிகமாக தமிழ்த் திரைப்படங்களில் பங்காற்றி வருகிறார். சிலம்பரசன், தனுஷ், அனிருத் ரவிச்சந்திரன் ஆகியோருடன் இணைந்து அதிகமாக பணியாற்றி வருகிறார்.
குடும்ப வாழ்க்கை
விக்னேஷ் சிவனும் நடிகை நயன்தாராவும் 2015 ஆம் ஆண்டு நானும் ரவுடி தான் படத்தில் இணைந்து பணியாற்றியதில் இருந்து காதலித்து வந்தனர். இவர்கள் 2021 இல் தங்கள் நிச்சயதார்த்தத்தை அறிவித்து, 2022 சூன் 9 அன்று மகாபலிபுரத்தில் உள்ள ஷெரட்டன் கிராண்டில் திருமணம் செய்து கொண்டனர்.
வெளி இணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ்த் திரைப்படப் பாடலாசிரியர்கள் பகுப்பு:சென்னை திரைப்பட இயக்குனர்கள்
துல்லா பட்டி
அப்துல்லா பட்டி (Abdullah Bhatti) என்ற இயற்பெயருடைய துல்லா பட்டி (Dulla Bhatti அல்லது Dullah Bhatti) புகழ்பெற்ற பஞ்சாபிய நாட்டுப்புற நாயகனும் பேரரசர் அக்பர் ஆட்சியில் முகலாயருக்கு எதிராகப் போராடிய விடுதலை வீரரும் ஆவார். இவர் பஞ்சாபின் மைந்தர் என்றும் பஞ்சாபின் இராபின் ஊட் என்றும் பரவலாக்க் குறிப்பிடப்படுகின்றார். இவர் 1599இல் மரணமடைந்தார்.
வாழ்க்கை
துல்லா பட்டி ராஜ்புத் முஸ்லிம் பட்டி இனத்தைச் சேர்ந்தவர்; ஊரக விவசாயி அல்லது நிலக்கிழாராக இருந்தார். இளைஞராக, உள்ளூர் பஞ்சாபிகளுக்கு மொகலாய அரசினர் இழைத்த அநீதியைக் கண்டு பொங்கி எழுந்து அவர்களுக்கு எதிராக மாறினார். மொகலாயர்களுக்கு எதிராக கரந்தடிப் போர் முறையில் போரிட்டு 10, 12 ஆண்டுகளுக்கு வெற்றியும் பெற்று வந்தார். இருப்பினும் சிலர் காட்டிக் கொடுத்தமையால் மொகலாயர்களிடம் இறுதியில் தோல்வியடைந்தார். லாகூர் கோட்டையில் சிறை வைக்கப்பட்டார். 1599இல் அங்கு தூக்கிலிடப்பட்டார்.
மேற்சான்றுகள்
பகுப்பு:1599 இறப்புகள் பகுப்பு:பாக்கித்தான் வரலாறு பகுப்பு:நாட்டுப்புறவியல் பகுப்பு:பஞ்சாபி மக்கள்
சாலை விபத்து
thumb|சாலை ஓரத்தில் இருந்த மரத்தில் மோதி விபத்துக்குள்ளான ஒரு மகிழுந்து
தரைவழிப் போக்குவரத்தில் தரைப் போக்குவரத்துக்காக அமைக்கப்பட்ட சாலைகளில் நடக்கக் கூடிய விபத்து சாலை விபத்து எனப்படுகிறது. சாலையில் செல்லும் வாகனங்கள் ஒன்றுக்கொன்று மோதியோ அல்லது சாலையின் ஓரங்களிலுள்ள மரம் அல்லது கட்டிடங்களில் மோதியோ பெரும்பான்மையான சாலை விபத்துக்கள் நடக்கின்றன. விபத்தின் காரணங்களாக வாகனத்தின் வடிவமைப்பு, வாகனம் செலுத்தப்பட்ட வேகம், சாலையின் தரம், சாலையின் வடிவமைப்பு, சுற்றுப்புறச் சூழ்நிலை, வாகன ஓட்டியின் ஓட்டுதல் திறன் மற்றும் வாகன ஓட்டியின் நடவடிக்கை ஆகியவற்றைக் கூறலாம். விபத்தைத் தடுக்கும் முகமாக வேகக் கட்டுப்பாடு போன்ற பல்வேறு நெறிமுறைகள் வகுக்கப்பட்டுள்ளன. இவற்றை மீறுவது தண்டனைக்குரிய குற்றமாகவும் கருதப்படுகிறது.
இந்தியாவில் சாலை விபத்துகள்
இந்தியாவில், 2013ம் ஆண்டில் சாலை விபத்துகளில் உயிரிழந்தோர் எண்ணிக்கை 1,37,572. மொத்த விபத்துகளுடன் ஒப்பிடுகையில் 2003 ஆம் ஆண்டில் 21.2 என்றிருந்த விகிதம் 2013 ஆம் ஆண்டில் 28.3 ஆக அதிகரித்தது.
வெளி இணைப்புகள்
பகுப்பு:விபத்துகள் பகுப்பு:போக்குவரத்து பகுப்பு:இறப்புக் காரணிகள்
பழவூர் சாஸ்தா வேலங்கி அய்யனார் கோயில்
பழவூர் சாஸ்தா வேலங்கி அய்யனார் கோயில் தமிழ்நாட்டில் திருநெல்வேலி மாவட்டம், பழவூர் என்னும் ஊரில் அமைந்துள்ள கிராமக் கோயிலாகும்.
ஜெயா கல்லூரிகள்
ஜெயா கல்லூரிகள்  (Jaya Group of Colleges) தமிழ்நாட்டின் தலைநகர் சென்னையின் புறநகர் திருநின்றவூரில் அமைந்துள்ள 13 கல்வி நிறுவனங்களாகும். இவற்றில் இரு உயர்நிலைப் பள்ளிகளும் ஏழு தொழில்சார் கல்வி நிறுவனங்களும் அடங்கும். 1977ஆம் ஆண்டில் நிறுவப்பட்ட ஜெயா கல்வி அறக்கட்டளை இதனை நிர்வகிக்கிறது.
பழவூர் சாஸ்தா வேலங்கி அய்யனார் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
ஜெயா கல்லூரிகள்
வெளியிணைப்புகள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பழவூர் சாஸ்தா வேலங்கி அய்யனார் கோயில்
கோயில் அமைப்பு
இக்கோயிலில் அய்யனார் சன்னதியும், பேச்சியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புரோங் மாங்கா
புரோங் மாங்கா (Burong mangga) என்பது பிலிப்பீன்சு நாட்டின் துணை உணவாகும். இது மாம்பழத்துடன் உப்பு, சர்க்கரை, மற்றும் தண்ணீர் கலந்து தயாரிக்கப்படுகிறது. முதலில் தண்ணீரும் சர்க்கரையும் மாங்காய் ஊற்றுவதற்கு முன், கொதிக்கவைத்துக் குளிர்விக்கப்படுகிறது. சில வகைகளில் காரத்திற்காக மிளகாய் தூள் கலவை சர்க்கரை நீர் கலவையுடன் சேர்க்கப்படுகிறது. பாரம்பரிய புரோங் மாங்கா உப்பு கரைசலைப் பயன்படுத்தித் தயாரிக்கப்படுகிறது. பகுதி அளவு விளைந்த பழுக்காத அல்லது ஓரளவு பழுத்த மாம்பழங்கள் இக்கலவையில் ஊரவைத்து புரோங் மாங்கா தயாரிக்கப்படுகிறது. புரோங் மாங்கா தயாரிக்க ’கரபாவோ' மற்றும் 'பிகோ' மாம்பழ வகைகள் பயன்படுத்தப்படுகின்றன.
மேற்கோள்கள்
பகுப்பு:பிலிப்பீன்சு
சுண்ணாம்புகுப்பம் அஞ்சல் துலுக்காணத்தம்மன் கோயில்
சுண்ணாம்புகுப்பம் அஞ்சல் துலுக்காணத்தம்மன் கோயில் தமிழ்நாட்டில் திருவள்ளூர் மாவட்டம், சுண்ணாம்புகுப்பம் அஞ்சல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் தீமிதித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாங்காய் ஊறுகாய்
thumb|200x200px| மாங்காய் ஊறுகாய் thumb| பிலிப்பீன்சு வணிக ரீதியான புரோங் மங்கா மாங்காய் ஊறுகாய் என்பது ஊறுகாய் வகைகளுள் ஒன்றாகும். இது மாங்காயினைப் பயன்படுத்தித் தயாரிக்கப்படுகின்றது. இது தெற்கு மற்றும் தென்கிழக்கு ஆசியாவில் மிகவும் பிரபலமானது. புளிப்பு/காரமான இந்த ஊறுகாய் வணிக ரீதியாகவும் கிடைக்கிறது.
வகைகள்
இந்தியாவில் தயாரிக்கப்படும் ஊறுகாய் பிற பகுதியில் தயாரிக்கப்படும் காற்றில்லா நொதித்தல் பிறகு கூடுதலாக மசாலா கலவையினைச் சேர்ப்பதன் காரணமாக வேறுபடுகிறது. ஊறுகாய் என்பது முக்கிய பக்க உணவுகள் குறிப்பாகத் தயிர்ச் சாதத்துடன் பரிமாறப்படுகிறது. ஊறுகாய் தயாரிக்கப் பல வகையான காய்கறிகள் பயன்படுத்தப்படுகின்றன. இருப்பினும், பச்சை மா அல்லது மென்மையான மாம்பழம் ஊறுகாய் மாங்காய் ஊறுகாய் தயாரிக்கப் பயன்படுத்தப்படும் மிகவும் பிரபலமான பழ வகையாகும். தயாரிக்கப்படும் இடம் மற்றும் பயன்படுத்தப்படும் மசாலாப் பொருள்களைப் பொறுத்துப் பல வகையான மாங்காய் ஊறுகாய்கள் வேறுபடுகின்றன. ஆனால் பரந்த அளவில் இரண்டு வகைகள் உள்ளன: முழு மா வடுவினையே (மா பிஞ்சு) பயன்படுத்தி தயார் செய்வதும் மாங்காய்களைச் சிறு சிறு துண்டுகளாக வெட்டித் தயாரிக்கப்படுவதும் என் இரண்டு வகைப்படும். மாவடு ஊறுகாய் தென்னிந்தியாவில் மிகவும் பிரபலமான பாரம்பரிய வகையாகும். இதற்காகக் குறிப்பிட்ட மா வகைகள் உள்ளன. உப்பு, காய்கறி எண்ணெய் மற்றும் காரமான மசாலாப் பொருட்களின் கலவையைப் பயன்படுத்தி மாவடு ஊறுகாய் தயாரிக்கப்படுகின்றன. இது மிகவும் கவனமாகச் சுகாதாரமாகத் தயார் செயல்படுவதால் பல ஆண்டுகளாக ஊறுகாய் கெட்டுப்போகாமல் இருக்கும்.
மாங்காய் துண்டு ஊறுகாய்
thumb| பாக்கித்தான் மாங்காய் ஊறுகாய் thumb| வீட்டில் தயார் செய்யப்பட்ட மாங்காய் ஊறுகாய் ஊறுகாய் செய்யும் போது நீண்ட காலத்திற்கு மிருதுவாக இருக்கக்கூடிய மாங்காயினைப் பயன்படுத்தி துண்டு ஊறுகாய் தயாரிக்கப்படுகிறது. இந்த வகை மாம்பழம் பிரத்தியேகமாக இனப்பெருக்கம் செய்யப்பட்டு பயன்பாட்டுக்காக ஒட்டப்படுகிறது. இருப்பினும், தரத்தைப் பற்றிக் கவலைப்படாவிட்டால் பெரும்பாலான மாம்பழ வகைகளைப் பயன்படுத்தி ஊறுகாய் செய்யலாம். மிகவும் பிரபலமான மாங்காய் ஊறுகாய்களில் ஒன்று "ஆவக்காய்" ஊறுகாய் என்று அழைக்கப்படுகிறது. இது "உரகயா" என்றும் அழைக்கப்படுகிறது. மேலும் இது மசாலா மற்றும் சுவைக்குப் பெயர் பெற்றது. இது பொதுவாக இது அரிசி சோற்றுடன் அல்லது சாஸ் போன்று மற்ற சாதங்களுடன் சாப்பிடப்படுகிறது. இது தென்னிந்தியாவில், குறிப்பாக ஆந்திர மாநிலத்தின் முக்கிய உணவாகும்.
பாக்கித்தானில், சிந்திரி போன்ற மா வகைகள் மாங்காய் ஊறுகாய் உற்பத்தியில் பிரதானமானவை.
ஊறுகாய் மாங்காய் சட்னி
இது சட்னி போன்று தயாரிக்கப்படும் ஊறுகாய் ஆகும்.
கடுமங்கோ
வலது|thumb| கடுமங்கா - இந்தியாவின் கேரளாவிலிருந்து சிறப்பு வகை மாம்பழ ஊறுகாய், மென்மையான மாம்பழத்திலிருந்து தயாரிக்கப்படுகிறது இது மாங்காய் ஊறுகாயின் மாறுபாடு. இந்த வகையான ஊறுகாய் மென்மையான மாம்பழத்தினைப் பயன்படுத்தித் தயாரிக்கப்படுகிறது. மாம்பழங்கள் வளரத் தொடங்கும் போது சிறிய மாம்பழங்கள் சேகரிக்கப்படுகின்றன. இந்த ஊறுகாயில் மாம்பழம் துண்டுகளாக வெட்டப்படவில்லை. முழு மாம்பழமும் ஊறுகாய் வடிவத்தில் தயாரிக்கப்படுகிறது.
மேற்கோள்கள்
பகுப்பு:தமிழர் உணவுகள் பகுப்பு:தென்னிந்திய சமையல்
மருத்துவ நுண்ணுயிரியியல் மற்றும் நோய் தடுப்பியல்
மருத்துவ நுண்ணுயிரியியல் மற்றும் நோய் தடுப்பியல் என்ற மடுத்துவ இதழ். தாக்கும் உயிரிக்கும் ஆதார உயிரிக்கும் இடையேயான தொடர்பு; பற்றியும், நுண்ணுயிரி மற்றும் வைரஸின் ஓம்புயிரி பற்றியும், ஆதார உயிரியின் நோய்தடுப்பியல் திறன் பற்றியும், பல தலைப்புகள் காணப்படுகின்றன. இவ்விதழை வெளியிடுவோர் ஸ்பிரிருகரி. இதை 1886-ல் விரிவாக்கம் செய்தவர்கள் இராபட் கோச் மற்றும் காரல் பிளிக்கு. இவர்கள் 25 ஆண்டுகளாக முதன்மை பதிப்பாளர்களாக இருந்தனர். தற்போதைய பதிப்பாளர்கள் எச். டபிள்யோ. டொபர், பி.பிளிஸ்சர் மற்றும் வி.எ.ஜெ.கெம்ப்.
சுருக்கம் மற்றும் அடைவு
• PubMed/MEDLINE
• Scopus
• Embase
• Chemical Abstracts Service
• CAB International
• Academic Search
• AGRICOLA
• Biological Abstracts
• BIOSIS Previews
• CAB Abstracts
• CSA Environmental Sciences
• Current Contents/Life Sciences
• Elsevier Biobase
• Global Health
• Health Reference Center Academic
• INIS Atomindex
• Referativnyi Zhurnalஜர்னல் சிட்டிஷன் அறிக்கையின் படி, இந்த பத்திரிகை 2013 இல் 2.433  தாக்கக் காரணி உள்ளது.
தலைமை தொகுப்பாளர்கள்
பின்வரும் நபர்கள் இதழின் ஆசிரியர்களாக இருக்கிறார்கள்
வெளி இணைப்புகள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்